CELEX: 22017D0031
Language: el
Date: 2015-07-10 00:00:00
Title: Απόφαση της Μεικτής Επιτροπής του ΕΟΧ αριθ. 191/2015, της 10ης Ιουλίου 2015, για την τροποποίηση του παραρτήματος XX (Περιβάλλον) της συμφωνίας για τον ΕΟΧ [2017/31]

12.1.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 8/25
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      αριθ. 191/2015
      της 10ης Ιουλίου 2015
      για την τροποποίηση του παραρτήματος XX (Περιβάλλον) της συμφωνίας για τον ΕΟΧ [2017/31]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Η οδηγία 2008/99/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, σχετικά με την προστασία του περιβάλλοντος μέσω του ποινικού δικαίου (1) πρέπει να ενσωματωθεί στη συμφωνία για τον ΕΟΧ.
               
            
                  (2)
               
               
                  Η οδηγία 2008/99/ΕΚ καλύπτει πράξεις που έχουν ενσωματωθεί στη συμφωνία, καθώς και πράξεις που δεν έχουν ενσωματωθεί στη συμφωνία για τον ΕΟΧ.
               
            
                  (3)
               
               
                  Το παράρτημα XX της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Μετά το σημείο 11 (οδηγία 2009/128/ΕΚ του Ευρωπαϊκού Κοινοβουλίου και του Συμβουλίου) του παραρτήματος XX της συμφωνίας για τον ΕΟΧ, παρεμβάλλεται το ακόλουθο κείμενο:
      
         
                     «1ιγ.
                  
                  
                     
                        32008 L 0099: Οδηγία 2008/99/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, σχετικά με την προστασία του περιβάλλοντος μέσω του ποινικού δικαίου (ΕΕ L 328 της 6.12.2008, σ. 28).
                     Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
                     Δεδομένου ότι ορισμένες κοινοτικές πράξεις που αναφέρονται στην οδηγία 2008/99/ΕΚ δεν έχουν ενσωματωθεί στη συμφωνία για τον ΕΟΧ, όλες οι αναφορές στις εν λόγω πράξεις, στους ορισμούς που περιλαμβάνονται στις εν λόγω πράξεις και σε αδικήματα σχετικά με συμπεριφορά που εμπίπτει στο πεδίο εφαρμογής των εν λόγω πράξεων στις οποίες αναφέρεται η οδηγία 2008/99/ΕΚ δεν εφαρμόζονται στα κράτη της ΕΖΕΣ. Οι πράξεις αυτές είναι:
                     
                                 i)
                              
                              
                                 Οδηγία 76/160/ΕΟΚ του Συμβουλίου, της 8ης Δεκεμβρίου 1975, περί της ποιότητος των υδάτων κολυμβήσεως,
                              
                           
                                 ii)
                              
                              
                                 Οδηγία 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών,
                              
                           
                                 iii)
                              
                              
                                 Οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας,
                              
                           
                                 iv)
                              
                              
                                 Οδηγία 96/29/Ευρατόμ του Συμβουλίου, της 13ης Μαΐου 1996, για τον καθορισμό των βασικών κανόνων ασφάλειας για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες,
                              
                           
                                 v)
                              
                              
                                 Κανονισμός (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους,
                              
                           
                                 vi)
                              
                              
                                 Οδηγία 2003/122/ΕΚ του Συμβουλίου, της 22ας Δεκεμβρίου 2003, για τον έλεγχο των κλειστών πηγών ραδιενέργειας και των έκθετων πηγών,
                              
                           
                                 vii)
                              
                              
                                 Οδηγία 2006/7/ΕΚ του Ευρωπαϊκού Κοινοβουλίου και του Συμβουλίου, της 15ης Φεβρουαρίου 2006, σχετικά με τη διαχείριση της ποιότητας των υδάτων κολύμβησης,
                              
                           
                                 viii)
                              
                              
                                 Οδηγία 2006/44/ΕΚ του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, περί της ποιότητος των γλυκών υδάτων που έχουν ανάγκη προστασίας ή βελτιώσεως για τη διατήρηση της ζωής των ιχθύων,
                              
                           
                                 ix)
                              
                              
                                 Οδηγία 2006/117/Ευρατόμ του Συμβουλίου, της 20ής Νοεμβρίου 2006, σχετικά με την επιτήρηση και τον έλεγχο των αποστολών ραδιενεργών αποβλήτων και αναλωμένου πυρηνικού καυσίμου.».
                              
                           
               
      Άρθρο 2
      Τα κείμενα της οδηγίας 2008/99/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει στις 11 Ιουλίου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
      Άρθρο 4
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 10 Ιουλίου 2015.
         
            
               Για τη Μεικτή Επιτροπή του ΕΟΧ
            
            
               Ο Πρόεδρος
            
            Atle LEIKVOLL
         
      
      
         (1)  ΕΕ L 328 της 6.12.2008, σ. 28.
      
         (*1)  Έχουν αναφερθεί συνταγματικές απαιτήσεις.
      
         ΠΑΡΑΡΤΗΜΑ
         
            ΚΟΙΝΗ ΔΗΛΩΣΗ ΤΩΝ ΣΥΜΒΑΛΛΟΜΕΝΩΝ ΜΕΡΩΝ
         
         
            στην απόφαση της Μεικτής Επιτροπής του ΕΟΧ αριθ. 191/2015, της 10ης Ιουλίου 2015, για την ενσωμάτωση της οδηγίας 2008/99/ΕΚ του Ευρωπαϊκού Κοινοβουλίου και του Συμβουλίου στη συμφωνία για τον ΕΟΧ
         
         
            «Η οδηγία 2008/99/ΕΚ του Ευρωπαϊκού Κοινοβουλίου και του Συμβουλίου βασίζεται στο άρθρο 175 της ΣΕΚ (νυν άρθρο 192 της ΣΛΕΕ) και αποσκοπεί στην αποτελεσματική προστασία του περιβάλλοντος. Αυτό πρέπει να επιτευχθεί με τη χρήση των νομικών μέσων που προβλέπονται από το ποινικό δίκαιο. Τα συμβαλλόμενα μέρη συμφωνούν ότι η παρούσα οδηγία πρέπει να ενσωματωθεί στη συμφωνία για τον ΕΟΧ. Τα συμβαλλόμενα μέρη συμφωνούν ότι η ενσωμάτωση της οδηγίας 2008/99/ΕΚ δεν θίγει το πεδίο εφαρμογής της συμφωνίας για τον ΕΟΧ, και λαμβάνουν υπόψη ότι, μετά την έναρξη ισχύος της ΣΛΕΕ, ο νομοθέτης ΕΕ δύναται να θεσπίσει ελάχιστους κανόνες δυνάμει του άρθρου 83 παράγραφος 2 της ΣΛΕΕ όσον αφορά τον ορισμό των ποινικών αδικημάτων και κυρώσεων σε συγκεκριμένο τομέα πολιτικής της ΕΕ εφόσον τούτο κριθεί “αναγκαίο για την εξασφάλιση της αποτελεσματικής εφαρμογής πολιτικής της Ένωσης σε τομέα στον οποίο εφαρμόζονται μέτρα εναρμόνισης”. Μελλοντικά νομοθετικά μέτρα που θεσπίζονται δυνάμει του άρθρου 83 παράγραφος 2 δεν παρουσιάζουν ενδιαφέρον για τον ΕΟΧ».